|  |  |  |
| --- | --- | --- |
| ***Tarptautinė programa „Zipio draugai“*** Mes visi skiriame daug dėmesio savo vaikų fizinei sveikatai – norime būti tikri, kad jie sveikai ir sočiai pavalgę, šiltai apsirengę, skatiname juos sportuoti ir taip tapti stipriais. Bet ar pakankamai skiriame dėmesio jų emocinei savijautai bei gerovei? Mūsų darželyje įgyvendinama ***tarptautinė programa „Zipio draugai“,*** kuri gali padėti Jūsų vaikams pasijusti laimingesniais ir išmokti įvairių sunkumų įveikimo būdų. |  |  |
|  ***Programos ,,Zipio draugai“ tikslas*** – pagerinti emocinę vaikų savijautą ir padėti jiems įgyti socialinių bei emocinių sunkumų įveikimo gebėjimų. Tikima, kad dar vaikystėje įgiję šių gebėjimų, vaikai lengviau susidoros su kebliomis ir kritinėmis situacijomis ne tik ankstyvajame amžiuje, bet ir paauglystėje bei suaugę. Specialistų nuomone, ***programa „Zipio draugai“ yra***išskirtinė programa kitų prevencinių programų tarpe, nes ji skirta ir tinka visiems mažiems vaikams. Kitas ją išskiriantis bruožas yra tas, kad programa moko vaikus pačius ieškoti ir rasti įvairių sunkumų įveikimo būdų, o ne išmokina konkrečių elgsenos būdų iškilus konkrečiai problemai ar sunkumui. Ši programa, įvertinus jos ypač pozityvų poveikį vaikams, buvo įtraukta į Nacionalinę smurto prieš vaikus prevencijos ir pagalbos vaikams programą (LRV 2008 m. balandžio 24 d. Nr. 392 nutarimas; VŽ, 2008, Nr. 51-1892) ir Lietuvos respublikos vyriausybės nutarimu rekomenduojama programą plėtoti ikimokyklinio ugdymo įstaigose. Programos ,,Zipio draugai“ įgyvendinimui Lietuvos ugdymo įstaigose pritaria Švietimo ir mokslo ministerija ***Kaip vyksta programos valandėlės?*** Grupėje programos ,,Zipio draugai“ pedagogo kvalifikaciją įgiję vaikų pedagogas (auklėtojas) veda savo ugdytiniams 24 programos valandėles. Po vieną 45 minučių trukmės valandėlę kas savaitę. ***Ko išmoksta programoje dalyvaujantys vaikai?*** •Išmoksta kontroliuoti savo jausmus ir elgesį. •Natūraliai priimti savo klaidas, ieškoti būdų jas ištaisyti. •Išmoksta spręsti konfliktus ar pasakyti tai, kas skaudina, o ne muštis, erzinti, keršyti. •Pripranta pasidalyti savo liūdesiu, nerimu, o ne užsisklęsti savyje. Supranta, kad kiekvienas žmogus ką nors panašaus išgyvena. •Pripranta ir išmoksta ieškoti ir prašyti pagalbos, o ne saugoti ,,juodas paslaptis“, išdrįsta kalbėtis apie ,,blogus“ jausmus ir bėdas. •Išmoksta prisitaikyti prie naujų aplinkybių, lengviau susiranda draugų. •Išmoksta naujų, aplinkiniams priimtinų socialinių įgūdžių. ***Tėvų vaidmuo******programoje*** Nors programą ugdymo įstaigose įgyvendina tam specialiai pasirengę profesionalūs pedagogai, tėvų įsitraukimas į programą ,,Zipio draugai“ – itin svarbus. Programos metu įgytiems pozityviems gebėjimams įtvirtinti ir išlaikyti daug reikšmės turi tai, kiek palaikymo ir supratimo vaikas sulaukia iš jam artimos aplinkos, o ypač iš svarbiausių jo gyvenime žmonių – savo tėvų ir globėjų. Norėdami įtvirtinti programos valandėlių metu įgytus vaiko gebėjimus, tėvai juos gali pabandyti patys ugdyti namuose, pasinaudodami vaiko pedagogo ar internetinėje svetainėje www.vaikolabui.lt pateikiamomis rekomendacijomis.***Daugiau sužinoti apie programą galite internetinėje svetainėje www.vaikolabui.lt*** |  |
|  |  |